runetrust/blame-folketinget-dk huggingface dataset:
Tom Behnke (KF), 2007-05-02:
Ja, det, man skal gøre i stedet for, er, at politikredsene i langt højere grad skal bruge den mulighed, som den her regering har givet dem, til at lave såkaldte områdevisitationer, hvori man kan sige, at politiet i et bestemt område eller en bestemt tidsperiode simpelt hen kan gå ind og visitere alle dem, der skal ind i et område, uanset om de er konkret mistænkt eller ej.
Martin Henriksen (DF), 2008-12-18:
Kan hr. Anders Samuelsen ikke bare bekræfte det, som hr. Anders Samuelsen sagde før, nemlig at det, man kæmper for den traditionelle familieform og synes, at det er godt, og synes, at det bør være det udgangspunkt, vi også fra statens side, fra Folketingets side tilstræber, efter Liberal Alliances opfattelse bare er udtryk for den store tomhed? Forholder det sig måske i realiteten ikke sådan, at det rent faktisk er hr. Anders Samuelsens og i det her tilfælde Liberal Alliances synspunter, som bare er udtryk for den store tomhed, hvor det er de individuelle behov, der kommer før alt andet?
Steen Gade (SF), 2005-03-31:
Det betyder faktisk, at noget af det, der har været lagt helt afgørende vægt på i den miljøpolitik, som har været udviklet igennem mange år under skiftende regeringer, nemlig at man fik et stærkt regionalt niveau, dropper man nu, uden at der har ligget en analyse af, om det var dårligt, uden at der ligger dokumentation for, at vi kunne gøre det bedre.
Morten Østergaard (RV), 2011-03-17:
Det er spændende, at det netop er hr. Bent Bøgsted, der præsenterer det her synspunkt, for nogle vil mene, at man også godt kunne knibe en uenighed ind mellem den nuværende regering og så Dansk Folkeparti, når det kommer til behovet for reformer af dansk økonomi.
Anders Samuelsen (RV), 1999-04-22:
Er hr. Villy Søvndal ikke enig i, at det faktisk er helt afgørende, at det begreb bliver ordentligt udviklet, og at der bliver en forståelse for, hvad det vil sige, ikke kun i hovederne på ordførerne i Folketinget, men også ude blandt lægekonsulenterne, sagsbehandlerne og advokaterne - de folk, som er involveret i sådan en sag - og den enkelte, som står over for eventuelt at skulle have en førtidspension, og at det udviklingsarbejde i sig selv tilsiger, at man ikke skal skabe den illusion, som var ved at opstå, at man kan lave førtidspensionsreformen i løbet af 2-3 måneder?
Nikolaj Villumsen (EL), 2018-05-23:
Der er ingen tvivl om, at situationen for især børn på udrejsecenter Sjælsmark er helt urimelig og dybt skadelig for deres trivsel, og at børn, der i længere tid bor på andre asylcentre, også har problemer, som kunne løses eller mindskes, hvis myndighederne lagde mere vægt på børnenes trivsel.
Sophie Hæstorp Andersen (S), 2008-04-04:
Jeg synes ikke, vi skal give penge til Tønder Kommune eller Jammerbugt Kommune, hvis de rent faktisk i de kommende 2-3 år overhovedet ikke på noget tidspunkt vil have en eneste stofmisbruger, der har brug for heroinbehandling; så synes jeg ikke, at vi skal give pengene på forhånd, så de kan bruge dem til alle mulige andre ting.
Martin Henriksen (DF), 2018-12-05:
Når man læser erklæringen, så forstår man jo godt, hvordan det kan være, at hr. Naser Khader når frem til den konklusion, og måske ville det fremme forståelsen for Dansk Folkepartis synspunkt, hvis alle folketingsmedlemmer besluttede sig for at læse den pågældende erklæring.
Lotte Rod (RV), 2012-05-15:
Men så kan man jo også gøre det med nogle såkaldte blødere initiativer, f.eks. ved at man åbner for, at man kan starte på universitetet hvert halve år, sådan at unge, der har været ude at rejse eller har været i militæret, ikke er tvunget til at vente med at kunne starte, indtil det bliver sommer igen.
Charlotte Dyremose (KF), 2008-11-18:
Sagen er jo den, at de ressourcestærke børn, der har nemt ved det faglige og nemt ved den almindelige undervisningsstil og i øvrigt har nogle veluddannede forældre, der er klar til at hjælpe dem med lektierne derhjemme, nok skal klare sig, stort set uanset hvilket skolesystem vi har - det er lidt ærgerligt, hvis de sidder og keder sig, fordi de ikke bliver udfordret.
Jann Sjursen (KD), 2003-11-21:
På den lyse sider tæller, at der absolut er sket fremskridt for den civile befolkning, som har fået forbedret bl.a. forsyningssituationen, men på den mørke side tæller bestemt også de stadig flere angreb af terrorlignende karakter, som finder sted i Irak og ikke kun i Bagdad.
Niels Christian Nielsen (S), 2009-03-26:
Normalt vil dyrepatogener forekomme som smitstoffer hos syge eller smittebærende dyr, mens professionelle besiddere af dyrepatogener typisk vil være forskningslaboratorier, som har dem i forskningsøjemed, og medicinalvirksomheder, som har dem i forbindelse med medicinfremstiling.
Martin Henriksen (DF), 2013-10-24:
I Dansk Folkeparti synes vi, det er afgørende, at vi selvfølgelig som samfund rækker hånden ud mod de mennesker, som er kommet til Danmark, indvandrere eller efterkommere, og som faktisk prøver at blive en del af det danske samfund, men som så bliver bremset i den integrationsproces af deres familie eller af deres omgangskreds.
Rasmus Prehn (S), 2007-04-18:
Endvidere er det jo også således, at Hirtshals Havn sammen med en række andre havne er kommet med ind i modulvogntogsforsøgsordningen, så man kan sige, at Hirtshals Havn og Hirtshals som by virkelig er kommet på landkortet i statslig sammenhæng.
Peter Kofod (DF), 2018-12-05:
Mener ministeren, at det er rimeligt, at en butiksejer i Silkeborg, der fik plyndret sin forretning for produkter for en kvart million kroner, og som efter plyndringen offentliggjorde overvågningsbilleder af gerningsmændene, risikerer bødestraf for sine gerninger, og mener ministeren – ligesom Dansk Folkeparti – at de nuværende regler i virkeligheden gør offeret til forbryder og forbryderne til ofre?
Aage Frandsen (SF), 2004-10-20:
Men jeg har så megen tiltro til, at produktionsskolerne lever op til, at hvis der kommer et ungt menneske og siger, jeg vil gerne være hos jer, og de ret hurtigt kan se, at vedkommende altså med det samme er egnet til at komme ind på en erhvervsskole, så sender de da vedkommende af sted – det er lidt besværligt lige i øjeblikket, hvor det er oktober måned – eller hvis vedkommende er egnet til en gymnasial uddannelse, så sender de vedkommende af sted.
Søren Gade (V), 2006-02-22:
Jeg er ansvarlig minister for Forsvarsministeriets område, og efter min mening var det utilgiveligt ikke at standse de løbende millionudgifter til drift og vedligeholdelse af et system, der ifølge Forsvarskommandoens vurdering kun havde mulighed for operativ indsættelse i et begrænset antal år og derfor ikke stod mål med de omkostninger og risici, der var forbundet med at fortsætte projektet.
Karin Nødgaard (DF), 2014-04-11:
Som idrætsordfører og tidligere idrætslærer har jeg oplevet, hvor meget det positivt kan påvirke børn fra udsatte familier at være en del af et socialt netværk, at være aktiv, og at trivslen øges, at selvtilliden vokser, og at det påvirker hele familien.
Steen Gade (SF), 2013-03-19:
Den har egentlig også den kerne af sammenhæng med det andet forslag, selv om det selvfølgelig er to forskellige ting, at den også er med til at give bedre mulighed for at få konkurrence på markedet, og at vi som forbrugere, når man får indført et tarifsystem, som handler om at betale for de timer, der bruges strøm, kan få større valgmuligheder og dermed altså også selv være med til at bestemme elregningens størrelse.
Martin Lidegaard (RV), 2016-02-02:
Det betyder jo, at Venstre bliver trukket rundt ved næsen af sit parlamentariske grundlag, af tre partier, der jo helt sikkert, og det tror jeg godt at jeg tør sige uden at lægge nogen bestemt fortolkning ned over det, er betydelig mere EU-skeptiske, end Venstre selv er.
Troels Ravn (S), 2007-05-22:
Det her handler om, at der er nogle mennesker, der sidder fast i danske asylcentre, bl.a. mennesker fra Irak, men jo også mennesker fra det tidligere Jugoslavien, og derfor har vores forslag og vores holdning hele vejen igennem været den, at vi skal hjælpe alle de afviste asylansøgere, der sidder fast, og at den hjælp bedst gives ved at gøre det muligt at få en tålelig tilværelse, hvor man altså arbejder, uddanner sig, får nogle kompetencer, som også bygger en op til som et helt menneske at kunne rejse hjem, når tiden er til det.
Martin Henriksen (DF), 2010-02-05:
Derfor er det rigtigt, at vi skal være utrolig påpasselige med, at vi ikke giver sådan en ideologi og sådan nogle mennesker, der har sådan en tankegang, en platform i Danmark, hvorfra de så at sige kan udøve deres propagandavirksomhed, og hvorfra de kan udbrede deres opfattelse af islam til andre muslimske grupperinger i Danmark.
Louise Frevert (DF), 2003-04-03:
Hr. Asger Aamunds synspunkter synes jeg mange gange kan være yderst fornuftige, men i denne her sammenhæng er de da ikke særlig relevante, for det var jo altså som sagt fru Mette Frederiksens synspunkter, jeg gerne ville have. Jeg vil også gerne her udbede mig navnene på de medieforskere.
Stinus Lindgreen (RV), 2021-03-17:
Min pointe er i forhold til meget af det her, at jeg synes, at alle lande skal forske i det her, at alle lande skal gøre, hvad de kan, men er det ikke rigtigt, når man ser på, hvordan det har fungeret indtil videre, at vi løfter bedre i flok, at det her er noget, vi kan klare internationalt, fordi pandemier i sagens natur er grænseoverskridende og ikke er noget, et enkelt lille land kan klare helt selv?
Børge Klit Johansen (KRF), 2001-04-24:
Oplysninger som dem, der er bragt i Tænk & Test og i forskellige forbrugerprogrammer på tv, er jo med til at sætte fokus på det her, så vi som forbrugere ved, at vi altså skal passe på, fordi der er nogle, der vil snyde os, ikke mindst til jul, og så er det ikke julegaver, vi får.
Henriette Kjær (KF), 2000-04-06:
Jeg er meget enig i punkt 4. Jeg må så indrømme, at jeg ikke helt kan gennemskue alle de konsekvenser, det vil have, men jeg mener, at Danmark aktivt bør arbejde for eller tage del i de forhandlinger, der er om ophavsrettigheder og licens og patentrettigheder.
Brian Mikkelsen (KF), 2003-05-15:
Det er den tro, vi har på, at TV 2 kan udvikle sig kvalitativt med den mulighed for alliancepartnere og med de stramme krav, vi stiller til TV 2. Hr. Søren Søndergaard afleverer også en interessant pointe om folkeafstemninger, som han også afleverede under førstebehandlingen.
Elisabeth Arnold (RV), 1998-02-03:
Der har været nye situationer, når verdenssituationen i det hele taget har ændret sig, og hvorfor der lige nu i november 1997 skulle være en ny situation synes også at være uklart, bortset fra at der var denne diskussion om islandingsbanen, hvor et kommunikationskiks gjorde, at man ikke fik den rette beslutningsrækkefølge. Jeg synes i hvert fald, det er vigtigt at slå fast, at siden den aftale blev indgået i 1951, er der to ting, der er totalt uændrede, og det er, at Danmark forsat er medlem af NATO, og at vi stadig væk har hjemmestyreordningen, hvor det er Danmark, der på rigsfællesskabets vegne fører udenrigs- og forsvarspolitikken.
Steen Gade (SF), 2014-10-24:
Det andet, jeg vil nævne, er også nævnt i redegørelsen, og det er beredskabssamarbejdet, Hagaerklæringen tror jeg den hedder, som er fra 2009, og der ville jeg egentlig spørge ministeren, om det ikke er noget, vi har brug for at gøre noget mere ved.
Aaja Chemnitz (IA), 2023-10-05:
Jeg har også været grønlandsstuderende, og jeg har også oplevet at blive ekskluderet, da jeg gik på RUC f.eks., og så kom jeg i en gruppe, hvor jeg så var med nogle, som var fra forskellige lande, og det fungerede ti gange bedre for mig fremfor at være i en gruppe med f.eks. kun danske unge.
Birthe Skaarup (DF), 2006-05-05:
Socialdemokraterne nævner i bemærkningerne et forslag fra professor ved Tandlægeskolen i København Poul Erik Petersen, som mener, at en styrket indsats over for paradentose kan sættes i gang inden for en ramme af 50 mio. kr., såfremt tilskuddet fastsættes efter diagnosebestemte objektive behovskriterier, der naturligvis særlig tilgodeser patienter med aggressiv paradentose, og hvor forebyggelsesindsatsen også er indbygget i forhold til tobaksrygning.
Kristian Jensen (V), 1998-04-16:
På den motorvej, man lavede fra Kolding til Esbjerg, er der i bemærkningerne ikke nævnt en årstrafik på over 11.000, og jeg kan huske, at Socialdemokratiet klagede over, at den daværende borgerlige regering ikke tidligere havde fremsat forslag om motorvej. Jeg føler, at der med de trafiktal er behov for en motorvej, og derfor håber jeg, at vi i det mindste kan gøre motortrafikvejen klar til en udbygning, sådan at vi kan få den vej, som jo under alle omstændigheder vil komme senere.
Pia Olsen Dyhr (SF), 2011-03-23:
Men forbeholdet forbindes også af mange danskere med vores ret til at føre en selvstændig økonomisk politik i Danmark, og derfor har SF i forhandlingerne med regeringen kæmpet for at sikre, at det er den danske regering, der kan beslutte den økonomiske politik i Danmark, også i forhold til hvad der ellers kunne blive besluttet på europæisk plan.
Line Barfod (EL), 2002-12-05:
Så vil jeg blot bede ministeren om at bekræfte, at selv om der selvfølgelig er vanskeligheder - det er alle klar over - ved at have en undersøgelseskommission kørende sideløbende med en strafferetlig efterforskning og en eventuel straffesag, kan det også praktisk lade sig gøre ved en fornuftig tilrettelæggelse fra undersøgelseskommissionens side, samt at undersøgelseskommissionen naturligvis vil kunne drøfte med anklagemyndigheden, hvordan man tilrettelægger undersøgelsen bedst muligt, så man tager fat på de dele af den, som ikke kan komme til at kollidere med anklagemyndighedens arbejde.
Jan E. Jørgensen (V), 2016-03-29:
I Venstre ser vi det som vores fornemste opgave først og fremmest at sikre Danmarks tilknytning til Europol, men vi håber også, at vi bredt kan stå sammen om, hvilke andre parallelaftaler inden for grænseoverskridende retligt samarbejde vi eventuelt kunne have godt af at anmode om.
Birthe Rønn Hornbech (V), 2004-01-30:
Men vi kan selvfølgelig være uenige om metoden til at opnå vore intentioner, og vi kan være uenige om detaljerne i elementer, der skal opfylde disse intentioner. Men jeg vil godt spørge helt konkret: Kan hr. Morten Bødskov nævne tre retsregler, som han mangler i dansk ret, for at børnekonventionen er opfyldt?
Marcus Knuth (V), 2016-05-18:
Men som sagt mener jeg, at den her visumfrihed er noget, vi ser på med bekymring, men det er også noget, som er bedre end at se endnu en million eller to millioner asylansøgere strømme op igennem Europa og se mange af dem, uden vi ved, hvem de er, strømme ind i Danmark for så at søge asyl.
Pia Gjellerup (S), 2000-12-12:
Jeg synes så, at vi skal glæde os over, at der er en sådan grøde i Venstres hidtidige holdning og i CD's hidtidige holdning, at det har været muligt, ja, man må tro ønskeligt for både CD og Venstre at stemme betingelsesløst for et lovforslag om lukkeloven fremsat af en socialdemokratisk erhvervsminister.
Peter Skaarup (DF), 2021-03-03:
Ja, det er meget godt, at det er i overensstemmelse med EU-retten, men sagen er jo bare, at hvis det her på den ene eller den anden måde fører til yderligere lempelser af grænsekontrollen omkring eksempelvis coronasmitte, så stiller vi jo hele den indsats, som danskerne yder i forhold til at bekæmpe corona, i et utrolig dårligt lys, fordi forudsætningen for, at vi kan bekæmpe smittespredningen, og at vi i øvrigt kan få en normal hverdag, jo lige præcis er, at vi undgår, at der kommer smitte ind udefra.
Morten Dahlin (V), 2022-04-06:
Jeg vil ærgre mig over de røde partiers modstand, for jeg har stadig væk et håb – selv om det måske er et naivt håb – om, at regeringen vil leve op til det løfte, som statsministeren afgav før valget, nemlig at man ikke ville hæve ydelserne til arbejdsløse indvandrere.
Christian Rabjerg Madsen (S), 2022-05-04:
Det lader sig jo ikke gøre, og i og med at det ikke lader sig gøre, mener jeg, det er fornuftigt, at vi kobler de to størrelser, fordi det at stemme ved valg til Folketinget – og nu bliver det lidt en gentagelse – mener jeg er noget særligt, og jeg synes, det er fornuftigt at koble det til det danske statsborgerskab.
Ole Sohn (SF), 2008-01-17:
Det kan ikke kun løses med en ekstra lønpulje; det kræver langt flere midler til kommunerne og regionerne, både for, at de kan sikre lønløftet, og for, at man kan sikre nogle bedre rammevilkår for offentligt ansatte og dermed også sikre en bedre offentlig velfærd.
Morten Østergaard (RV), 2007-05-08:
Ville det ikke klæde et land som Danmark at gå forrest og sige: Hvis man i fællesskab og på tværs af alle europæiske lande er blevet enige om nogle retningslinjer for at behandle de afviste asylansøgere ordentligt, så burde Danmark gå foran, som vi bryster os af at gøre på mange andre områder inden for Europarådets virke?
Nicolai Wammen (S), 2014-08-27:
Det forventes, at bidraget vil omfatte op til ca. 55 personer, og jeg kan sige, at forsvaret i disse timer er i tæt samarbejde med vores partnere, sådan at man er klar til at sætte ind, i det øjeblik Folketinget måtte beslutte dansk deltagelse.
Svend Auken (S), 2000-04-25:
Til den tid tror jeg - det er ikke for at skabe fred mellem fru Helga Moos og hr. Ebbe Kalnæs - at hr. Kalnæs får ret i, at det er til fordel for Vestdanmark, for det er selvfølgelig dér, de fleste producenter vil befinde sig.
Søren Kolstrup (EL), 2000-02-10:
Jeg var meget enig i det, den socialdemokratiske ordfører sagde, men mens jeg lyttede, hørte jeg pludselig noget, og jeg ved ikke, om jeg hørte rigtigt: Vil den socialdemokratiske ordfører præcisere, hvornår det er, man fra Socialdemokratiets side ønsker at svække tilbudet om modersmålsundervisning.
Bjørn Elmquist (RV), 1997-10-30:
Og hvis ikke vi får det fra Domstolsstyrelsen, så kan vi rekvirere forslaget, tankerne, fra styrelsen. Så vi er altså inden for den eksisterende grundlov gået så langt, som vi overhovedet kan i retning af at gøre domstolene uafhængige, hvad det her angår. For så vidt angår administrationen af domstolene, kommer den jo til at ligge i Domstolsstyrelsen, og Domstolsstyrelsen, er det vigtigt at fastslå, kan ikke på nogen måde siges at være afhængig af Justitsministeriet, heller ikke hvad udnævnelser angår.
Line Barfod (EL), 2005-03-18:
Jeg ville egentlig spørge til de tomme pladser, for når vi taler om nogle af de grupper, der er på det her område, er det jo nogle, der er utrolig sårbare, og hvor det betyder meget, både for dem selv og eventuelle pårørende, at der er tryghed, at man ved, hvor de skal være de kommende år, og at de på den pågældende institution ved, at her kan de blive ved med at lave det arbejde i flere år frem, altså at der er nogle trygge rammer og budgetter flere år frem i tiden.
Marie Krarup (DF), 2020-05-29:
Og jeg har også besvaret det på den måde, at der i den her vedtagelse er lagt en minimumsløsning ind, som er Ytringsfrihedskommissionens forslag, altså om en varedeklaration, hvor man hver eneste gang, man fjerner noget eller sletter noget, skal give en forklaring, og den skal være offentlig.
Marianne Jelved (RV), 2009-12-01:
Det er jo derfor, at vi bruger milliarder og milliarder på forskning i Danmark – det er jo for at samle viden og blive klogere, og så også for at bruge den viden, selvfølgelig, ellers er det jo ligegyldigt, at vi bruger milliarder; så kan vi bruge dem på noget andet.
Flemming Møller Mortensen (S), 2010-02-04:
Jeg synes i og for sig ikke, at ordføreren sådan relaterede synderlig mange ting til det beslutningsforslag, som ligger her, men bed sig en lille smule fast i det her med, hvem der har udtrykt mistillid og brugt det, som hr. Per Ørum Jørgensen kalder en lidt skarp retorik i forhold til kommunerne.
Liv Holm Andersen (RV), 2015-02-26:
Jeg vil også starte med at sige, at jeg bestemt synes, at det forslag, som vi behandler i dag, og i det hele taget det område, vi bevæger os på, er svært og bestemt ikke ukomplekst, og derfor vil jeg egentlig også gerne sige tak for de gode ting, som jeg synes der er blevet sagt heroppe fra diverse ordførere i deres gennemgang af indholdet.
Jesper Langballe (DF), 2005-05-17:
Det er rigtigt, at Tvindimperiet til sidst blev dømt ulovligt, men hvor mange år gik der ikke, hvor det jo næsten var et sår, jeg havde nær sagt i folkesjælen, i hvert fald i hele uddannelsessystemet, at Tvindimperiet kunne fortsætte og fortsætte, og man kunne ikke finde noget, der om jeg så må sige kriminaliserede Tvind ifølge lovgivningen.
Thomas Jensen (S), 2018-02-06:
og vi har jo også selv i Folketingets Erhvervsudvalg været til møde, det var så godt nok med ATP, men altså vi kan jo gå i dialog med de her om også at se på, hvordan vi måske kan bidrage til, at pensionskasserne i højere grad kan rette deres investeringer hen, selvfølgelig dels hvor de får en god forrentning for medlemmerne, dels hvor det måske er nogle ting, der kan være med til at løse nogle af de politiske mål, vi også gerne vil have herinde.
Jens Christian Lund (S), 2009-04-28:
Jeg har deltaget i en masse udvalgsmøder, og selv om mit parti ikke meget klart tilkendegav, hvad vi mente, så glædede det mig personligt, at Venstre, Konservative og Dansk Folkeparti meget tydeligt sagde, at de gik ind for Resendallinjen.
Frank Aaen (EL), 2007-09-11:
Og der er jo en form for logik i den politik, man fremlægger, for man laver på alle områder en omlægning af vores velfærd, sådan at de, der har penge, kan købe sig til en hurtigere og bedre sygeforsikring, til en bedre behandling på sygehusene, til en bedre ældreomsorg, til en bedre pasning i daginstitutionerne.
Per Ørum Jørgensen (KF), 2005-05-13:
Jeg mener trods alt, at det er den bedste medicin, hvis forældrene til alle disse børn og unge er et godt forbillede og lægger en reel indsats i at vejlede deres børn og inspirere dem til at dyrke sport og spise sundt, eller for den sags skyld en gang imellem tage en diskussion om de påvirkninger, som er en uundgåelig del af hverdagen i 2005.
Henrik Dahl (LA), 2019-03-12:
Så harmonisering, justering: Det er sådan set det, der er kodeordet for at forstå lovforslaget, og alt sammen har det jo så som ultimativt formål, at personer med en funktionsnedsættelse får en højere erhvervsdeltagelse med de økonomiske muligheder, det giver, og med de muligheder for personlig udvikling, som det jo også giver at have et arbejde.
Nicolai Wammen (S), 2003-12-11:
Der var et klart ønske fra en lang række af Folketingets partier om, at vi får mere åbenhed, og der blev også tilkendegivet et ønske om, at sagen fik en ekstra behandling i udvalget, ikke mindst fordi Venstres ordfører sagde, at man sådan set gerne vil have åbenhed, men ikke lige på den måde, som Socialdemokraterne og andre havde foreslået.
Peter Kofod (DF), 2024-01-24:
Og med tanke på det, som fru Lise Bechs gruppeformand, hr. Peter Skaarup, fuldstændig fornuftigt sagde i går om pirateri og pirater i Danmark, undrer det mig jo, at Danmarksdemokraterne ikke siger: Vi slår til, vi vil gerne sammen med Dansk Folkeparti gøre noget for, at regeringen ikke møver os ud i sådan en situation igen.
Bruno Jerup (EL), 2017-01-13:
Så de tilbagemeldinger, vi får, både fra erhvervslivet og dem, der skal bruge den her forskning, men også fra forskerne selv og fra Danmarks Forskningsråd, er altså, at det ser rigtig, rigtig skidt ud med mulighederne for at lave reel grundforskning, og jeg synes, det er en mangel i den her redegørelse, at vi ikke forholder os til den problemstilling, altså at den måde, vi har skruet vores forskningssystem sammen på, den måde, det hele er stykket sammen på, både med hensyn til de midler, vi har tildelt fra statens side, og de ting, der skal søges om i forskellige fonde og forskellige programmer, sådan set har været med til at udhule og nedtone grundforskningen. I den anden del af redegørelsen bliver der beskrevet et nybrud, som skal udvikles inden for forskning og innovation med open science.
Dennis Flydtkjær (DF), 2018-04-24:
Der lytter jeg trods alt til dem, som sidder med det, og jeg tror egentlig også, det vil være det bedste for diskussionen, at man benytter sig af et fælles fagligt grundlag i stedet for at sige, at når Norges grænsehandel udgør 44 pct. af handelen, så betyder det ikke noget, og så kan vi godt hæve priserne, uden at det har nogen effekt.